**JEGYZŐKÖNYV**

**Hidas Község Önkormányzat**

 **Képviselő-testületének**

**2022. szeptember 26.napján**

megtartott soros,nyilvános üléséről.

Hozott határozatok:

64/2022.(IX.26.)

65/2022.(IX.26.)

66/2022.(IX.26.)

67/2022.(IX.26.)

68/2022.(IX.26.)

69/2022.(IX.26.)

70/2022.(IX.26.)

71/2022.(IX.26.)

Hozott rendeletek:

9/2022.(X.3.) az önkormányzat 2022. évi költségvetéséről szóló 2/2022. (II. 21.) önkormányzati rendelet módosításáról

**JEGYZŐKÖNYV**

A jegyzőkönyv készült **2022. szeptember 26. napján 14.00 órai kezdettel**

**Hidas** Község Önkormányzat Képviselő-testületének **soros,nyilvános** ülésén.

Az ülés helye**:**Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. BorsosnéSchwáb Rita alpolgármester
3. Dr. Balázs Dalma Brigitta képviselő
4. Fábián Izabella képviselő
5. Fényes Endre képviselő
6. Kérő Imre képviselő
7. Steiner-Orosházi Szandra képviselő

**Valamint**:

Dr. Tóth Attila jegyző

Lórenczné Illés Anikó jkv. vezető

**Berg Csaba polgármester**köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 7 fő jelen van.Ismertette a napirendi pontokat, melyet a képviselők elfogadtak.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**64/2022. (IX.26.) számú határozata**

Az elfogadott napirendi pontok:

1. Beszámoló az előző ülés óta eltelt időszak eseményeiről, és a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. A Hidasi Szivárvány Óvoda és Bölcsőde MÁK ellenőrzéséről szóló jelentés megtárgyalása.

Ea.:Dr. Tóth Attila jegyző, Steiner- Orosházi Szandra intézményvezető.

1. Tájékoztató az Önkormányzat és Intézményei 2022. év I. félévi gazdálkodásának helyzetéről.

Ea.: Berg Csaba polgármester, Dr. Tóth Attila jegyző

1. Az Önkormányzat 2022. évi költségvetéséről szóló önkormányzati rendeletének módosítása.

Ea.: Berg Csaba polgármester, Dr. Tóth Attila jegyző

1. Csatlakozási nyilatkozat elfogadása a Bursa Hungarica ösztöndíjpályázat következő évi fordulójához.

Ea.: Berg Csaba polgármester, Dr. Tóth Attila jegyző

1. Mezőföldvíz Kft. Gördülő Fejlesztési Tervének elfogadása

Ea.: Berg Csaba polgármester, Dr. Tóth Attila jegyző

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Berg Csaba** polgármester ismertette a képviselőkkel, hogy a két ülés közötti időszakban, augusztus 30.-án az iskola sorsát illetően egy megbeszélésen vettek részt, majd az ott elhangzottakról tájékoztatót tartott a szülőknek az igazgató. Pakson vett részt taggyűlésen, ahol szintén elhangzott az ismert tény, hogy a Mezőföldvíz Kft. nagyon nagy adósságot görget, jó döntést hoztak, hogy a vízmű vagyonukat adják át az államnak. Szeptember 3 és 4-én bányásznapot tartottak a településen, köszöni mindenkinek, aki a szervezésben részt vállalt, illetve aki a koszorúzáson részt vett. Könyvtári programok voltak a településen, köszöni a résztvevő gyermekeknek a hozzáállásukat. Szeptember 6.-án a Magyar Államkincstár átfogó ellenőrzése kezdődött meg, köszöni a kollégák munkáját. Kutyabefogással kapcsolatos tájékoztatón vett részt Nagymányokon, várja az árajánlatot, egy chip leolvasót kaptak a KÍRA egyesülettől, melyet ezúton is köszön. Német Nemzetiségi Nap került megrendezése, ugyanakkor a Művelődési Házban pedig galambkiállítás. Szeptember 12.-én az óvoda működését ellenőrizte a Magyar Államkincstár, mindent rendben találtak, dicséretben részesítették a dolgozókat. Ezért is nehezményezi mindig, ha valaki olyant mond, hogy Hidason nem jó az óvoda, vagy iskolai oktatás. Tamási Áron születésének évfordulójára emlékeztek, koszorút helyeztek el az intézményvezetővel. A tankerület új igazgatója Tóth László járt nála, átbeszélték a feladatokat. A Magyar Államkincstár tartott ügyfélfogadást a hivatalban a babakötvénnyel kapcsolatban. Megérkezett a szociális tűzifáról szóló támogatói okirat, mely szerint 110 m3 kap a település. Ismertette a hatósági áras tűzifa vásárlásának feltételeit. Levelezést folytat a szerb temető ügyében, a döntést a válasznak megfelelően előkészíti majd, hogy anyagi vagy erkölcsi támogatást kaphatnak a temetővel kapcsolatban. Október 1-től az energiaárak csökkentése miatt bezár a művelődési ház, egyesületek háza, csak a könyvtár marad nyitva, erről írásban mindenki az értesítést megkapja majd.

Érkezett egy telekrendezési kérelem, ezzel kapcsolatban átadta a szót a jegyzőnek.

**Dr. Tóth Attila** jegyző ismertette a képviselőkkel, hogy 2021. november 11.-én döntött a képviselő-testület a Hidas, Petőfi Sándor utca 3. számú ingatlan telekhatár rendezéséről, miszerint ellenérték fejében a kérelmező tulajdonába adta az önkormányzat tulajdonában lévő forgalomképes besorolású Hidas 529/5 helyrajzi számú ingatlanból 179 m2-t. A vételár 20 e forint volt. Az időközben elkészült végleges záradékolt változási vázrajz szerint a terület nagysága 221 m2-re nőtt, melynek ára így 25.000.-Ft lenne, erre javasolja módosítani a 60/2021.(XI.11.) számú önkormányzati határozatukat.

,

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**65/2022. (IX.26.) számú határozata**

Hidas Község Önkormányzat Képviselő-testülete megismerte és elfogadta a mellékelt 830.034/5/2022. sz. alatt a BAMKH Földhivatala által záradékolt telekalakítási vázrajzot, és a végleges adatok alapján módosítja a 60/2021. (XI.11.) számú határozatát az alábbiak szerint:

Varga Zoltán és Varga Biszak Noémi ( Hidas Petőfi u. 3/a) kérelmének helyt adva a határozat mellékletét képező helyszínrajz alapján telekhatár rendezés jogcímén ellenérték fejében a kérelmező tulajdonába adja az önkormányzat kizárólagos tulajdonában lévő forgalomképes besorolású **Hidas 529/5. helyrajzi számú ingatlanból 221 négyzetméter területrészt.**

A 221 nm terület vételárát a képviselő-testület 25.000.- Ft-ban állapítja meg, melyet kérelmező az adásvételi szerződés megkötésével egyidejűleg fizet meg.

A kérelmező vállalja a telekalakítással és földhivatali bejegyzéssel, valamint az adásvételi szerződés elkészítésével kapcsolatos valamennyi költség megfizetését.

Megbízzák a polgármestert, hogy az adásvételi szerződést a határozat szerint a képviselő-testület nevében aláírja.

Határidő: azonnal

Felelős: polgármester

**Berg Csaba** polgármester ismertette a képviselőkkel, hogy a Hargita étterem bérlője kérte, hogy az idei évben továbbra is tekintsenek el a bérleti díj megfizetésétől, mert nem emelt árat 2019 óta. Jövőre szeretné az árait emelni, akkor el kell gondolkodni majd a bérleti díj emeléséről is.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**66/2022. (IX.26.) számú határozata**

Hidas Község Önkormányzat Képviselő-testülete Ferencz Zsolt e.v. kérelmének helyet adva, úgy határozott, hogy a településen a közétkeztetési feladatokat is ellátó vállalkozó részére **2022. december 31. napjáig bérleti díjmentességet** biztosít a tulajdonában lévő hidasi 548. hrsz alatt nyilvántartott, 1860 m2 területű, Hidas, Kossuth u. 52. szám alatti „étterem” megjelölésű ingatlan használatáért.

Megbízzák Dr. Tóth Attila jegyzőt, hogy a képviselő-testület döntéséről a vállalkozót értesítse.

Határidő: azonnal

Felelős: jegyző

**Berg Csaba** polgármester elmondta, hogy ATM felé mutató nyíllal ellátott táblát tettek ki, hogy jobban megtalálják az emberek az automatát. Míg nem volt az automata a lakosság nagyon hiányolta, most hogy van, várják a buszt és inkább annak az automatáját használják pénzkivételre. Kiemelte, hogy az automata fenntartása, bérlése nagyon sok pénzébe kerül az önkormányzatnak, ezt közvetve a lakosság fizeti meg. Kéri, hogy aki tudja és teheti, használja az automatát.

**Dr. Tóth Attila** jegyző ismertette az előző ülésen hozott határozatokat és kiemelte, hogy azok végrehajtása megtörtént.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**67/2022. (IX.26.) számú határozata**

Hidas Község Önkormányzat Képviselő-testülete elfogadta az előző ülés óta eltelt időszakról szóló tájékoztatót, és a lejárt határidejű határozatok végrehajtásáról szóló beszámolót.

Határidő: azonnal

Felelős: Képviselő-testület

1. **A Hidasi Szivárvány Óvoda és Bölcsőde MÁK ellenőrzéséről szóló jelentés megtárgyalása.**

**Ea.:Dr. Tóth Attila jegyző, Steiner- Orosházi Szandra intézményvezető.**

**Steiner-Orosházi Szandra** vezető óvónő és képviselő elmondta, hogy megtörtént a Hidasi Szivárvány Óvoda és Bölcsődében a Magyar Államkincstár ellenőrzése, mindent rendben találtak, kiegészítést nem kíván tenni.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**68/2022. (IX.26.) számú határozata**

Hidas Község Önkormányzat Képviselő-testülete megtárgyalta a Magyar Államkincstárátal lefolytatotta központi költségvetésből származó támogatások 2021. évi elszámolása megalapozottságának, felhasználása jogszerűségének az államháztartásról szóló 2011. évi CXCV. törvény (a továbbiakban: Áht.) 59. §-a szerinti hatósági ellenőrzése során készült BAR-**ÁHI/2782-6/2021. számú jegyzőkönyvben** foglaltakat. Mivel a jegyzőkönyv megállapítást, kötelezést nem tartalmazott intézkedési terv elfogadására nincs szükség.

Határidő: azonnal

Felelős: képviselő-testület

1. **Tájékoztató az Önkormányzat és Intézményei 2022. év I. félévi gazdálkodásának helyzetéről. Ea.: Berg Csaba polgármester, Dr. Tóth Attila jegyző**

**Dr. Tóth Attila** jegyző elmondta, hogy a 2022. év I. félévi gazdálkodás helyzetéről a képviselők az írásos anyagot megkapták. Jól látszik, hogy a Polgármesteri Hivatal, a Szivárvány Óvoda és Bölcsőde intézménynél nem történt módosítás, a bevétel-kiadás a likviditási terv szerint történt. Az önkormányzat esetében módosításra volt szükség a csapadékvíz pályázatból adódóan, ill. az iparűzési adó növekedés miatt, amivel előre nem számolhatnak, év elején ezek a tételek még pontosan nem tervezhetőek. Kiadások a dologi kiadásnál jelentkeztek, erre csoportosítottak át, ill. a többletbevételt beépítették.

**Dr. Balázs Dalma Brigitta** képviselő kérdése, hogy a kiadási oldalon a Nonprofit Kft-nél megjelenő összeg mit takar?

**Dr. Tóth Attila** jegyző válaszában elmondta, hogy az őszi betakarítási munkák miatt kellett növelni az összeget, pl. a megemelkedett műtrágya árak miatt.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**69/2022. (IX.26.) számú határozata**

Hidas Község Önkormányzat Képviselő-testülete a melléklet szerinti tartalommal elfogadta az önkormányzat és intézményei 2022. évi költségvetésének féléves végrehajtásáról szóló beszámolót.

Határidő: azonnal

Felelős: képviselő-testület

1. **Az Önkormányzat 2022. évi költségvetéséről szóló önkormányzati rendeletének módosítása. Ea.: Berg Csaba polgármester, Dr. Tóth Attila jegyző**

**Berg Csaba** polgármester ismertette a képviselőkkel, hogy a Pénzügyi Bizottság az önkormányzat 2022. évi költségvetéséről szóló önkormányzati rendelet tervezetet megtárgyalta, elfogadta, miszerint a bevétel és a kiadás főösszege módosul, a melléklet előterjesztésben foglalt tényadatok szerint. Javasolta a képviselő-testületnek, hogy a költségvetési rendelet módosítását az előterjesztés szerinti tartalommal fogadják el.

A képviselő-testület 7 igen szavazattal, -ellenszavazat és tartózkodás nélkül minősített többséggel - az alábbi rendeletet hozta:

**Hidas Község Önkormányzat Képviselő-testületének**

**9/2022. (X.3.) önkormányzati rendelete**

**az önkormányzat 2022. évi költségvetéséről szóló2/2022. (II. 21.) önkormányzati rendelet módosításáról.**

**(mellékletben)**

1. **Csatlakozási nyilatkozat elfogadása a Bursa Hungarica ösztöndíjpályázat következő évi fordulójához.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila** jegyző kiemelte, hogy szükséges dönteni a Bursa Hungarica Felsőoktatási Önkormányzati Ösztöndíjpályázat 2023. évi fordulójához, mely csatlakozási nyilatkozatot meg kell küldeni az Emberi Erőforrás Támogatáskezelő részére. A korábbi években is mindig csatlakozott a testület, a nyilatkozat rögzítése után írják ki az A és B típusú pályázatot, ez az ösztöndíj nagy segítséget jelent a felsőoktatásban részesülőknek.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**70/2022. (IX.26.) számú határozata**

Hidas Község Önkormányzat képviselő-testülete úgy határozott, hogy a korábbi évekhez hasonlóan csatlakozni kíván a Bursa Hungarica Felsőoktatási ösztöndíj pályázat 2023. évi fordulójához.

Megbízzák a polgármestert, hogy intézkedjen az önkormányzat csatlakozási nyilatkozatánakelektronikus rendszerben történő rögzítéséről.

Határidő: azonnal

Felelős: polgármester

1. **Mezőföldvíz Kft. Gördülő Fejlesztési Tervének elfogadása**

**Ea.: Berg Csaba polgármester, Dr. Tóth Attila jegyző**

**Berg Csaba** polgármester tájékoztatta a képviselőket, hogy szükséges véleményezni, ill. elfogadni a Mezőföldvíz Kft. Gördülő Fejlesztési Terv beruházási tervrészét, valamint a felújítási és pótlási tervrészét.

Az ivóvízhálózat és a szennyvízhálózat két külön számon szerepel, a GFT-t mindkét rendszerrel kapcsolatban el kell fogadnia a képviselő-testületnek. A terv a 2023-2037 időszakra vonatkozna.

Mivel a vízmű vagyon Nemzeti VíziküzművekZrt. részére feltehetően átadásra kerül, bízik abban, hogy a GFT ben felsorolt munkálatok végrehajtásra is kerülnek majd.

A képviselő-testület 7 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**71/2022.(IX.26.) számú határozata**

Hidas Község Önkormányzat Képviselő-testülete a Mezőföldvíz Kft. -mint a Bonyhád- Hidas **ivóvízellátó U8120-71 sz. víziközmű, valamint a U8120-72-számú Hidas szennyvízelvezető rendszer** szerződéses üzemeltetője-, által megküldött melléklet szerinti tartalommal **elfogadja a2023-2037 időszakra vonatkozó Gördülő fejlesztési terv beruházási tervrészét, valamint felújítási és pótlási tervrészét.**

A képviselő-testület megbízza a polgármestert, hogy intézkedjen a GFT benyújtásával kapcsolatban felmerülő az önkormányzatot terhelő igazgatási szolgáltatási díjak megfizetéséről, és a határozat üzemeltető részére történő megküldéséről.

Határidő: azonnal

Felelős: képviselő-testület, polgármester

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csabapolgármester | Dr. Tóth Attila jegyző |